যায় দিন নাকি ভালো যায়, আর আসে দিন খারাপ। এই ছোট্ট কথাটাও একদিনে কারো মাথায় আসেনি। যুগ-যুগান্তরের অভিজ্ঞতা থেকে পাওয়া জ্ঞান পুঞ্জিভূত হয়েছে এমন ছোট একটি বাক্যে। খনা নামের কোন এক মহতী মেয়ে এমন অনেকগুলো কথা একত্রে করেছিলেন। অথবা নিজের দূরদর্শিতা থেকেই  বলেছিলেন এমন অনেক বচন। একেই আমরা খনার বচন নামে জানি। খনার বচনগুলো ছাড়াও এমন অনেক মূল্যবান অভিজ্ঞতা ও উপদেশের কথা গাঁথা আছে সুন্দর রমণীয় ছন্দে। গ্রাম বাংলায় তা শিগলি নামে পরিচিত। কেকের মধ্যে ছিটায় ছিটায় মুরব্বা দিয়ে যেমন কেকের মজা বাড়ানো হয় তেমনি আমাদের দাদী-নানীরা গল্পের বুননীতে শিগলি দিয়ে বাড়াতেন কথার মাধুর্য। মনের সুখ, দুঃখ প্রকাশেও ছিলো এর যথার্থ প্রয়োগ। এক কথায় অনেক কথা বুঝিয়ে দিতে শিগলির বিকল্প নেই। এই শিগলির শিকল আজ ছিড়তে বসেছে। কেননা বয়সের ভারে আমাদের সেই দাদী-নানীরা হারিয়ে যাচ্ছেন। সাথে হারিয়ে  যাচ্ছে মূল্যবান শিগলি সম্ভার। বিরল প্রজাতির মাছও বুঝিবা দুই-একটা পাওয়া যাবে খোঁজ নিলে। কিন্তু দুঃখজনক হলেও সত্যি আমাদের এই শিগলি যদি এখনই রক্ষা না করি তাহলে হয়ত এমন কোন মুরব্বী পাওয়া যাবে না যারা অনর্গল বলে যেতে পারেন এই জ্ঞানগর্ভ বাক্যমালা। আসুন কিছু শিগলির রম্য বচন দেখা যাক